《养拙庵述怀》
明代·伍骥

钝怀好习静，筑野龟山阴。容膝宽天地，披吟乐古今。

炫炫举世尚，喋喋非余心。抱瓮长松下，看云度晚深。

作者简介：广东新会人，字弘道，号讷翁。年弱冠知大义，兄伍骐以事戍辽海，请代不得，兄弟泣别，路人为恸。积书至数千卷，聘名士同邑黎贞、南海王子伦、胡济，番禺董匡为子师。虽富甲乡邑，而俭朴如寒峻。卒年五十九。